Utenlandske gisler er god butikk for Abu Sayyaf
Abu Sayyafs første spektakulære kidnapping fant sted i 2000, da de stormet et feriested på øya Sipadan i nabolandet Malaysia. Ti turister og elleve ansatte ble deretter tatt med til øya Jolo på Filippinene , der geriljaen hadde og har sin base. Alle ble løslatt noen måneder senere, etter at Libyas daværende leder Muammar Gaddafi hadde fått i stand en avtale og bidratt med drøyt 200 millioner kroner i «utviklingshjelp» til Jolo. VG-intervju: Slik overlevde Warren Kjartans kidnappereEtter dette fulgte kidnappingene på rekke og rad, blant annet i mai 2001 da 20 turister og ansatte ble bortført fra et feriested på øya Palawan, blant dem tre amerikanere. Den ene av amerikanerne, Guillermo Sobero, ble halshogd da kravet om 1 million dollar i løsepenger ble avslått, men dette er også ett av få eksempler på at utenlandske gisler har lidd en slik skjebne. Les også: Norsk gissel på Filippinene ber om hjelp i islamist-video Abu Sayyaf har derimot ikke nølt med å drepe filippinske gisler, trolig fordi de uansett ikke har hatt håp om å få løsepenger for dem. Flere utenlandske gisler er også drept når filippinske regjeringsstyrker har forsøkt å frigjøre dem, mens andre har bukket under for sykdom i fangenskap.En rekke journalister er også bortført av Abu Sayyaf opp gjennom årene, blant dem NRKs daværende Asia-korrespondent Kjersti Strømmen som i 2000 besøkte Jolo for å rapportere om de 21 turistene geriljaen da holdt som gisler. Strømmen ble frigitt etter et døgn, og i ettertid ble det kjent at Abu Sayyaf nærmest solgte adgangsbilletter til journalister som ønsket å besøke leiren deres. I 2009 ble tre Røde Kors-arbeidere bortført av geriljaen, men også disse ble frigitt. Det er ikke kjent om det ble betalt løsepenger for dem.Australieren Warren Richard Rodwell ble bortført i desember 2011, og australske myndigheter avviste geriljaens krav om 16 millioner kronene i løsepenger. Først da familien året etter skrapte sammen drøyt 550.000 kroner for å dekke geriljaens «utgifter tilkost og losji», ble Rodwell sluppet fri. I november 2013 stormet Abu Sayyaf ferieøya Pom Pom i Malaysia og forsøkte å ta et ektepar fra Taiwan som gissel. Mannen gjorde motstand og ble drept, mens Evelyn Chang ble tatt med tilbake til Sulu-provinsen. En venn av ekteparet, den tidligere amerikanske spesialsoldaten Gene Yu, etablerte kontakt og forhandlet lenge med gisseltakerne, før han til slutt organiserte en kommandogruppe som lyktes med å frigi henne. 10 uker i fangenskap: Flyktet fra Abu Sayyaf-geriljaen Flere Abu Sayyaf-soldater skal ha blitt drept i operasjonen, og den filippinske forsvarsledelsen var rasende fordi Yu hadde rekruttert regjeringssoldater til sin gruppe.I fjor ble flere kinesere kidnappet fra feriesteder og fiskeoppdrettsanlegg på Filippinene, angivelig av en gruppe som senere solgte gislene til Abu Sayyaf. Les også: Bortført 14-åring rømte barføtt gjennom jungelen Tidligere i år ble de to tyskestatsborgerne Stefan Viktor Okonek og Henrite Dielen bortført, men også de ble frigitt etter noen måneder. Abu Sayyaf hevdet etterpå å ha fått innfridd kravet om 250 millioner pesos, noe som tilsvarer drøyt 45 millioner kroner, og de viste også fram bilder av bunker med pengesedler. Selv om Abu Sayyafs leder Isnilon Totoni Hapilon for ett år siden sverget troskap til Den islamske staten(IS) og siden har gjennomført kidnappinger i deres navn, mener eksperter at gruppens motiver i dag snarere er politiske og økonomiske enn religiøse. Dette gir trolig gislene bedre odds, vel å merke dersom noen vil betale for dem.
Kidnapping av utlendinger har vært god butikk i 25 år for Abu Sayyaf-geriljaen på Filippinene.